મુંબઈ મ્યુનિસિપલ કૉર્પોરેશન (બીએમસી)એ ડૉ. અશોક ચોપરા પ્રત્યે સમ્માન દર્શાવતાં આ માર્ગનું તેમના નામે નામકરણ કર્યું છે. અંધેરી (પશ્ચિમ)થી થોડાક જ અંતરે યારી રોડ છે કે જે હવે લેફ્ટિનંગ કર્નલ ડૉ. અશોક ચોપરા માર્ગ તરીકે ઓળખાશે. ડૉ. ચોપરાનું ગત વર્ષે 10મી જૂન, 2013ના રોજ નિધન થયુ હતું. વ્યવસાયે તબીબ અશોક ચોપરા 1997માં ભારતીય સેનામાંથી લેફ્ટિનંટ કર્નલના પદેથી નિવૃત્ત થયા હતાં. કૅંસરના પગલે તેમનું મુંબઈમાં અંધેરી ખાતે આવેલી કોકિલાબેન ધીરૂભાઈ અંબાણી હૉસ્પિટલે નિધન થઈ ગયુ હતું.